Рөстәм Миңнеханов

Рөстәм Нургали улы Миңнеханов (1957 елның 1 марты, Яңа Арыш авылы, Балык Бистәсе районы, ТАССР, РСФСР, ССРБ) — сәясәт эшлеклесе. «Татнефть» ААҖ мөдирләре шурасы җитәкчесе. Татарстан республикасының икенче президенты (2010-2023), 2023 елның 5 февраленнән ― Татарстан Республикасы Рәисе. Татарстан Республикасы Куркынычсызлык Шурасы рәисе.

Биография 
Рөстәм Миңнеханов 1957 елның 1 мартында ТАССР-ның Балык Бистәсе районы Яңа Арыш авылында туа.

Өйләнгән, ике улы бар иде.

Белеме 
 1978 елда «инженер-механик» квалификациясе алып, «авыл хуҗалыгын механизацияләү» белгечлеге буенча Казанда Казан дәүләт авыл хуҗалыгы институтын тәмамлый.
 1986 елда «товар белеме һәм азык-төлек товарлары белән сәүдә итүне оештыру» белгечлеге буенча «югары квалификацияле товар белгече» квалификациясе алып, Мәскәүдә совет сәүдәсенең читтән торып уку институтын тәмамлый.

Хезмәт эшчәнлеге 
 1978—1980 елларда Саба районы «Авыл хуҗалыгы техникасы» берләшмәсендә инженер-диагностик.
 1980—1983 елларда — өлкән энергетик, Саба урман сәнәгать хуҗалыгы баш энергетигы.
 1983—1985 елларда Саба райпо идарәсенең рәис урынбасары.
 1985—1990 елларда Арча районы кулланучылар җәмгыяте идарәсе рәисе.
 1990—1992 елларда Арча районы башкарма комитеты рәисе.
 1992—1993 елларда Арча районы администрация башлыгының беренче урынбасары.
 1993—1996 елларда Биектау районы администрациясе башлыгы.
 1996—1998 елларда Татарстан Республикасы финанслар министры.
 1998 елда Татарстан Республикасының Хөкүмәтен җитәкли.

2010 елның 22 гыйнвар көнне Россия президенты Дмитрий Медведев Татарстан президенты вазыйфасына «Бердәм Россия» фиркасе тарафыннан тәкъдим ителгән өч намзәт арасыннан Татарстан премьер-министры Рөстәм Миңнехановны сайлап алуы турында белдерде. 4 февраль көнне Татарстан Дәүләт Шурасы депутатлары республика хөкүмәте башлыгы Рөстәм Миңнехановка бертавыштан президент вәкаләтләрен бирде.

2010 елның 25 март көнне Рөстәм Миңнеханов Казанда үткән махсус тантанада ант китергәннән соң Татарстан президенты вазыйфаларын үтәүгә кереште.

2020 елның 14 сентябрендә узган Татарстан Президентын сайлауларда сайлаучыларның 83,28 % тавышын җыеп (1 939 316 сайлаучы аңа тавышын биргән), өченче срокка Татарстан президенты итеп сайлана.

Фәнни дәрәҗәсе 
 Икьтисади фәннәр докторы (2003)

Бүләкләре, мактаулы исемнәре 
 Дуслык ордены (2002 ел, 22 июль, 756-нчы номерлы РФ Президенты Указы);
 «Ватан алдында тәкъдир ителерлек хезмәтләре өчен» IV дәрәҗәдәге Орден (2007);
 «Татарстан Республикасы алдында тәкъдир ителерлек хезмәтләре өчен» Ордены (2007 ел, 1 март, №УП-120-нче номерлы ТР Президенты Указы);
 «Санкт-Петербургның 300 еллыгы истәлегенә» медале (2003);
 «Казанның 1000 еллыгы истәлегенә» медале (2005).
 Тыва Республикасы ордены (2016 ел, 1 июль)
 II дәрәҗә Столыпин медале (2017 ел, 1 март)
 2-нче дәрәҗә «Дан һәм Намус ордены» (ru) (РПЦ, 2017) — «».
 Александр Невский ордены (2017)
 «Астанага 20 ел» медале (Казакъстан) (2018)
 Islamic Economy Award премиясе (Дөбәй, БГӘ) — «ислам икътисадын үстерү өлкәсендәге уңышлары өчен»
 «Россия сәнгать академиясе каршындагы казанышлары өчен» медале (РФ сәнгать академиясе)
 2019 — Салават Юлаев ордены (БР) — «Башкортстан Республикасы һәм Татарстан Республикасы арасындагы хезмәттәшлекне үстерүгә керткән зур өлеше өчен».
 2021 — 1нче дәрәҗә Изге Сергий Радонежский ордены () ― Казанның Изге Ана иконасы соборын торгызуга зур өлеш керткән өчен.
 2021 — «Гарашсызлык» (Garaşsyzlyk, Бәйсезлек) ордены (Төрекмәнстан) ― «ике республика арасында һәм Россия белән күпкырлы хезмәттәшлек»не арттыруга керткән хезмәте өчен 
 2022 ― II дәрәҗә «Ватан алдындагы казанышлары өчен» ордены ― Татарстан республикасының социаль-икътисади үсешенә зур өлеш кертүе һәм күпъеллык намуслы хезмәте өчен .
 2022 ― Кыргызстанның Достук (Дуслык) ордены 
 2023 ― I дәрәҗә Мәрҗани ордены (Татарстан мөфтиятенең югары бүләге дәүләт башлыкларына, Россия төбәкләре җитәкчеләренә, дини һәм милли гореф-гадәтләрне саклауга зур өлеш керткән меценатларга, шулай ук ислам үсеше өлкәсендә зур казанышларга ия булучыларга тапшырыла) 
 2023 ― РФ Хөкүмәте каршындагы Финанс университетының мактаулы докторы 
 2023 ― Россия Президентының Рәхмәт хаты ― республикада төзелеш тармагы һәм торак-коммуналь хуҗалык үсешенә аеруча өлеш керткәне өчен

Гаиләсе 
Хатыны Гөлсинә Әхәт кызы, уллары Ирек (1989—2013), Искәндәр (2008).
 Абыйсы Рифкать Нургали улы Миңнеханов (1955) — РФ ЭЭМ ТР буенча ЮХИДИ идарәсе башлыгы (1997—2016).
 Энесе Рәис Нургали улы Миңнеханов (1961) — Саба районы хакиме (1999 елдан).

Галерея

Искәрмәләр

Сылтамалар 
 Президентның рәсми сайты 
 Инаугурациядән фоторепортаж

Шулай ук карагыз 

Татарстан сәясәтчеләре
Татар сәясәтчеләре
XXI гасыр сәясәтчеләре
Татарстан президентлары
Татарстан хөкүмәте рәисләре
Татарстан Куркынычсызлык Шурасы рәисләре
Тыва Республикасы ордены кавалерлары
Татарстан Республикасы каршындагы казанышлары өчен ордены кавалерлары
Салават Юлаев ордены кавалерлары
«Астанага 20 ел» медале белән бүләкләнүчеләр
Шәхесләр:Татнефть
Бердәм Россия фиркасе әгъзалары
Казан авыл хуҗалыгы институтын тәмамлаучылар
Мәскәү дәүләт коммерция университетын тәмамлаучылар
4 дәрәҗә "Ватан алдында казанышлары өчен" ордены кавалерлары
2 дәрәҗә "Ватан алдында казанышлары өчен" ордены кавалерлары
Кыргызстанның «Достук» ордены кавалерлары
Илчеләр